पाएं अपने शहर की ताज़ा ख़बरें और फ्री ई-पेपरडाउनलोड करें
नाबालिग लड़की को भगाने के मामले में गिरफ्तार युवक काेराेना पॉजिटिव आने पर मोगा के सरकारी अस्पताल भर्ती हाेने के बाद रविवार की दोपहर को हथकड़ी समेत खिड़की तोड़कर भाग निकला। पुलिस ने दरवाजा खोला तो आरोपी को कमरे में न पाकर हाथ पांव फूल गए। इसके बाद आरोपी को पकड़ने के लिए पुलिस ने पीछा किया अाैर कुछ दूरी पर जाकर आरोपी को पकड़ लिया।
मिली जानकारी के अनुसार थाना फतेहगढ़ पंजतूर पुलिस द्वारा नाबालिगा को भगाने के मामले में कुछ लोगों के खिलाफ कुछ दिन पहले केस दर्ज किया था। उस मामले में सभी आरोपियों को गिरफ्तार कर लिया गया था और अदालत में पेश करने पर सभी का कोरोना टेस्ट करवाया गया था। कोरोना रिपोर्ट के अनुसार गुरप्रीत सिंह निवासी गांव संघेडा की कोरोना रिपोर्ट पॉजिटिव आने के बाद अदालत ने आरोपी को सरकारी अस्पताल में बने कोविड सेंटर में क्वारेंटाइन करने के आदेश दिए थे। इसके बाद पुलिस की कस्टडी में आरोपी को अस्पताल के मेडिकल वार्ड स्थित कोविड सेंटर के प्राइवेट कमरे में हथकड़ी लगाकर रखा गया था। रविवार की दोपहर पौने दो बजे अचानक गुरप्रीत सिंह कमरे की खिड़की तोड़कर पिछले रास्ते से भाग निकाला।
जबकि पुलिस कर्मी कमरे के बाहर से कुड़ा लगाकर कहीं गए हुए थे। जैसे ही पुलिस मुलाजिम वापस आए और कमरा खोला तो आरोपी को कमरे में न पाकर उनके हाथ पांव फुल गए। इस उपरांत पुलिस मुलाजिम तेजी से नीचे की ओर भागे ओर कुछ दूरी पर जाकर आरोपी गुरप्रीत ंिसह को गिरफ्तार कर लिया। ड्यूटी पर तैनात एएसआई बाज सिंह से बात करने पर उसने गुरप्रीत सिंह के अस्पताल से भागने वाली बात से साफ इंकार कर दिया। वह बोले कि वह कही नहीं भागा था। जबकि थाना सिटी साउथ के एसएचओ ने कहा कि आरोपी बाथरूम गया था, वह भागा नहीं था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn